text: Flensborg er klar til fodboldfest
  13 juli 2014 kl. 13.04
  Fodboldfeberen har for alvor ramt Flensborg i dag. Flere steder i byen gøres der klar til fodboldfest og naturligvis er TV SYD med hvor det sker.
  Klokken 21.00 lyder startfløjtet til VM finalen mellem Tyskland og Argentina og efter at Tyskland besejrede Brasilien 7-1 i semifinalen, så er der store forventninger til, at Tyskland igen bliver verdensmester.
  TV SYD er med til de sidste forberedelser og mærker efter, hvordan fodboldfeberen den har det i Flensborg.
  Både formanden for det tyske mindretal i Danmark Hinrich Jürgensen og Flemming Meyer fra SSW er med på sidelinjen.
  Tyskland og Argentina har mødt hinanden to gange tidligere i en VM finale. Argentina vandt i 1986, mens Tyskland fik revanche fire år senere.
  